עונת 1978/1979 ב-NBA
דראפט 1978

בדראפט ה-NBA, שהתקיים ב-9 ביוני 1978 בעיר ניו יורק, בחרה פורטלנד טרייל בלייזרס במקום הראשון את מייקל תומפסון מאוניברסיטת מינסוטה. תומפסון, שנולד באיי הבהאמה, הפך בכך לשחקן הראשון שאינו יליד ארצות הברית שנבחר בבחירה הראשונה בדראפט. בבחירה השישית בחרה בוסטון סלטיקס את לארי בירד מאוניברסיטת המדינה של אינדיאנה. לאחר הדראפט הוא חזר למכללה על מנת לסיים את לימודיו לתואר, והצטרף ל-NBA רק בעונת 1979/1980 בה זכה בתואר רוקי העונה. לאורך הקריירה זכה בירד בשלוש אליפויות, ורשם שלוש בחירות ל-MVP של העונה הסדירה, שלוש בחירות ל-MVP של סדרת הגמר ו-12 בחירות למשחק האולסטאר. על הישגיו נבחר לרשימת 50 השחקנים הגדולים בתולדות ה-NBA בשנת 1996, ולחבר היכל התהילה של הכדורסל בשנת 1998. בדראפט 1978 נבחרו בסך הכול חמישה שחקנים שהשתתפו במהלך הקריירה במשחק האולסטאר: מייקל ריי ריצ'רדסון (בחירה רביעית), לארי בירד (6), רג'י ת'יאוס (9), מייק מיצ'ל (15) ומוריס צ'יקס (36). פיל פורד, שנבחר שני בדראפט, זכה בסיום העונה בתואר רוקי השנה ואף נבחר לחמישיית העונה השנייה, אך הוא מעולם לא השתתף במשחק האולסטאר.
להלן רשימת נבחרי הסיבוב הראשון (מתוך עשרה סיבובים):
| מקרא |
| --- | --- |
: מסמל שחקן שנבחר להיכל התהילה של הכדורסל
: מסמל שחקן שנבחר למשחק האולסטאר ולאחת מחמישיות העונה
: מסמל שחקן שנבחר למשחק האולסטאר בלבד
: מסמל שחקן שנבחר לאחת מחמישיות העונה
: מסמל שחקן שלא שיחק מעולם בליגה
| סיבוב ראשון> מספר בחירה | סיבוב ראשון> שם | סיבוב ראשון> מדינה | סיבוב ראשון> מכללה/קבוצה | סיבוב ראשון> קבוצה בוחרת |
| --- | --- | --- | --- | --- |
| 1 | מייקל תומפסון | איי בהאמה איי בהאמה | אוניברסיטת מינסוטה | פורטלנד טרייל בלייזרס |
| 2 | פיל פורד | ארצות הברית ארצות הברית | אוניברסיטת קרוליינה הצפונית | קנזס סיטי קינגס |
| 3 | ריק רובי | ארצות הברית ארצות הברית | אוניברסיטת קנטקי | אינדיאנה פייסרס |
| 4 | מייקל ריי ריצ'רדסון | ארצות הברית ארצות הברית | אוניברסיטת מונטנה | ניו יורק ניקס |
| 5 | פרביס שורט | ארצות הברית ארצות הברית | אוניברסיטת המדינה של ג'קסון | גולדן סטייט ווריורס |
| 6 | לארי בירד | ארצות הברית ארצות הברית | אוניברסיטת המדינה של אינדיאנה | בוסטון סלטיקס |
| 7 | רון ברואר | ארצות הברית ארצות הברית | אוניברסיטת ארקנסו | פורטלנד טרייל בלייזרס |
| 8 | פרימן ויליאמס | ארצות הברית ארצות הברית | אוניברסיטת המדינה של פורטלנד | בוסטון סלטיקס |
| 9 | רג'י ת'יאוס | ארצות הברית ארצות הברית | אוניברסיטת נבדה בלאס וגאס | שיקגו בולס |
| 10 | בוץ' לי | פוארטו ריקו פוארטו ריקו | אוניברסיטת מרקט | אטלנטה הוקס |
| 11 | ג'יימס הארדי | ארצות הברית ארצות הברית | אוניברסיטת סן פרנסיסקו | ניו אורלינס ג'אז |
| 12 | ג'ורג' ג'ונסון | ארצות הברית ארצות הברית | אוניברסיטת סנט ג'ון | מילווקי באקס |
| 13 | וינפורד בוינס | ארצות הברית ארצות הברית | אוניברסיטת סן פרנסיסקו | ניו ג'רזי נטס |
| 14 | רוג'ר פגלי | ארצות הברית ארצות הברית | אוניברסיטת בראדלי | וושינגטון בולטס |
| 15 | מייק מיטשל | ארצות הברית ארצות הברית | אוניברסיטת אובורן | קליבלנד קאבלירס |
| 16 | ג'ק גיבנס | ארצות הברית ארצות הברית | אוניברסיטת קנטקי | אטלנטה הוקס |
| 17 | רוד גריפין | ארצות הברית ארצות הברית | אוניברסיטת וייק פורסט | דנוור נאגטס |
| 18 | דייב קורזין | ארצות הברית ארצות הברית | אוניברסיטת דה פול | וושינגטון בולטס |
| 19 | מרטי ביירנס | ארצות הברית ארצות הברית | אוניברסיטת סירקיוז | פיניקס סאנס |
| 20 | פרנקי סנדרס | ארצות הברית ארצות הברית | אוניברסיטת סאות'רן | סן אנטוניו ספרס |
| 21 | מייק אוונס | ארצות הברית ארצות הברית | אוניברסיטת המדינה של קנזס | דנוור נאגטס |
| 22 | טרי טיילר | ארצות הברית ארצות הברית | אוניברסיטת דטרויט | דטרויט פיסטונס |